Puolueen ylimääräisessä puoluevaltuuston kokouksessa nimettiin demareiden presidenttiehdokakkaasi Tuula Haatainen (keskellä) SDP:n ylimääräisessä puoluevaltuuston kokouksessa Jyväskylässä 2. syyskuuta. Onnittelemassa vasemmalta Sirpa Paatero, Maarit Feldt-Ranta ja puolueen puheenjohtaja Antti Rinne.

Puolueen ylimääräisessä puoluevaltuuston kokouksessa nimettiin demareiden presidenttiehdokakkaasi Tuula Haatainen (keskellä) SDP:n ylimääräisessä puoluevaltuuston kokouksessa Jyväskylässä 2. syyskuuta. Onnittelemassa vasemmalta Sirpa Paatero, Maarit Feldt-Ranta ja puolueen puheenjohtaja Antti Rinne. Tommi Anttonen / Lehtikuva

57-vuotias Tuula Haatainen on pitkäaikainen helsinkiläinen kansanedustaja ja toiminut mm. opetus- sekä sosiaali- ja terveysministerinä. Haatainen sai 48 prosenttia jäsenäänestyksen äänistä.

Toiseksi tuli Maarit Feldt-Ranta, joka sai 42 prosenttia äänistä. Sirpa Paatero jäi kolmanneksi.

SDP:n jäsenäänestyksessä alle puolet, 48 prosenttia, 40 000 jäsenestä käytti äänioikeuttaan.

Tuula Haatainen korosti linjapuheessaan hyvinvointiyhteiskunnan merkitystä yhteisen turvallisuuden takaajana.

Hän piti nykyistä ulko- ja turvallisuuspoliittista linjaa oikeana. Sen sijaan Suomen roolia EU:ssa pitää Haataisen mukaan vahvistaa.

Feminististä ulkopolitiikkaa

Haatainen vaati etenkin kehitysyhteistyöpolitiikassa feminististä ulkopolitiikkaa eli tarkastelua, miten päätökset vaikuttavat tyttöhin ja poikiin, miehiin ja naisiin. Suomen pitää hänen mukaansa painottua erityisesti koulutukseen.

Haatainen arvosteli presidentti Sauli Niinistöä, nimeä mainitsematta. Haataisen mukaan maahanmuuttokeskustelussa ei voi puhua ääripäistä, minkä keskellä ovat tolkun ihmiset.

– Ihmisarvo on absoluuttinen, jakamaton.

Presidenttipeli alkaa olla selvillä

Haatainen saa vastaansa ensi vuoden presidentinvaaleihin nimekkään kaartin ehdokkaita. Keskusta on nimennyt ehdokkaakseen kansanedustaja, ex-pääministeri Matti Vanhasen, vihreät kansanedustaja Pekka Haaviston, perussuomalaiset kansanedustaja Laura Huhtasaaren, vasemmistoliitto europarlamentaarikko Merja Kyllösen ja RKP europarlamentaarikko Nils Torvaldsin.

Tasavallan presidentin Sauli Niinistön tukijoukot keräävät parhaillaan kannattajakortteja hänen ehdokkuudelleen. Samoin europarlamentaarikko Paavo Väyrysen kannattajakorttien keräys on kesken.